tomron87/hebrew-wikipedia-sentences-corpus huggingface dataset:
בשנות ה-70 עברו חייו וקריירתו של מקאן מערבה, והוא התיישב בלוס אנג'לס.
הוא הופיע לעיתים קרובות כשחקן אורח בתוכניות טלוויזיה ברשתות שונות, כולל בית קטן בערבה, בוננזה, קולומבו, תיקי הרוקפורד ו־The Bob Newhart Show.
הוא השתתף בסרט הטלוויזיה מ-1973 הנערה הכי סבירה ל...
והיה שחקן קבוע בסדרה של נורמן ליר כל מה שמנצנץ.
בנוסף, כיכב לצד בוב דנבר בסיטקום הבוקר של שבת ב-CBS, Far Out Space Nuts, אותו יצר יחד עמו.
שנות ה-70 הביאו לו גם תהילה בזכות סדרת פרסומות ארוכת שנים לדאודורנט Right Guard: הוא גילם את השכן הנלהב עם הסיסמה "היי, בחור!" שהופיע בצד השני של ארון תרופות משותף, מול השחקן ביל פיור.
מקאן הופיע בתפקיד וולי סטון בפרק "רצח על הבמה 17" בעונה השנייה של סטארסקי והאץ', שבו גילם קומיקאי לשעבר שהפך לרוצח.
בפרק זה זכו כישורי המשחק של מקאן לבלוט, והוא הצליח לגלם מגוון דמויות לאורך הפרק.
מקאן חיקה את אוליבר הארדי בפרסומות למוצרים שונים (בשיתוף עם ג'ים מקג'ורג' שגילם את סטן לורל), ובמשך כמה שנים שיחק את התפקיד החוזר של קריס קרינגל בעונת החגים באופרת הסבון של NBC סנטה ברברה.
ב-1965, יחד עם ג'ון מקייב, היה בין חמשת המייסדים של אגודת בני המדבר, מועדון הערכה עולמי לעבודותיהם של לורל והארדי.
סרטיו הבולטים לאחר הלב הוא צייד בודד היו המקרין (1971), ג'ניפר במוחי (1971), לינדה לאבלייס לנשיאות (1975), תרגיל לבלשית מתחילה (1978), C.H.O.M.P.S.
מקאן שיחק תפקיד משנה בסרט האימה מ-1988 ארון הבגדים של קמרון וכן תפקידים קטנים בסרטיו של מל ברוקס רובין הוד: גברים בגטקעס (1993) ודרקולה: מת ואוהב את זה (1995).
ב-1980 התאחדו מקאן ופול אשלי ליצירת שני פיילוטים לתוכניות טלוויזיה: Tiny TV, סדרת בובות סאטירית/מגוונת המיועדת למבוגרים בשוק הכבלים, ו־LBS Children's Theater, תוכנית אנתולוגיה של סרטי ילדים שבה מקאן ובובות פול אשלי היו אמורים להציג שידורים חוזרים של ספיישלים אנימציה בפריים טיים וסרטי אנימציה אירופיים.
עם זאת, פול אשלי נאלץ לעזוב את הפרויקטים לאחר שהתגלה כי הוא סובל ממחלת אלצהיימר.
Tiny TV מעולם לא הגיע למימוש, אך LBS Children's Theater נרכשה להפצה ארצית ב-1983. מקאן הנחה את הסדרה לבדו משום שאשלי לא זכה לראות את התוכנית, לאחר שנפטר ב-3 בספטמבר 1984.
ב-1989 חזר מקאן לטלוויזיה יומית לילדים פעם נוספת עם Chuck McCann's Funstuff, בהפקתו של אגדת תוכניות הילדים הניו יורקית סוני פוקס.
התוכנית שודרה בימי חול בבוקר ב־KHJ-TV מיום שני, 18 בספטמבר 1989, ועד יום שישי, 13 באוקטובר 1989.
בשנות ה-90 ייסד מקאן והשתתף ב-Yarmy's Army, קבוצה של קומיקאים ושחקני אופי מדורו שהתכנסו באופן קבוע כדי לעודד את דיק יארמי, אחיו של דון אדמס, שגסס מסרטן.
הקבוצה, שהתהדרה בכישרון קומי עצום, כללה חברים כמו הארווי קורמן, שלי ברמן, טים קונוויי ועוד רבים.
לאחר מותו של יארמי, הקבוצה נשארה יחד כדי לעודד את עצמה, שכן הגיל המתקדם ובעיות בריאות הקשו יותר ויותר על חבריה להשיג עבודה קבועה.
בנוסף לארוחות חודשיות, הם הופיעו במופעים קבוצתיים שונים במקומות נבחרים ברחבי המדינה.
אחד מתפקידי הקריינות הידועים ביותר שלו היה הדבר בסדרות האנימציה ארבעת המופלאים והענק הירוק, וכן הנבל בליזארד באיירון מן.
הוא גם שיחק את הפ הפאלאמפ בהרפתקאות פו הדוב של דיסני.
הוא היה קולו של לדרנק בעונה השנייה של ג'י.
במהלך שנות ה-90 ועד המילניום החדש, הוא הופיע בפרסומות בזמן חג המולד, שיחק את סנטה קלאוס עבור מוצר זה או אחר, והשתתף בתפקידים בטלוויזיה ובקולנוע (סברינה המכשפה הצעירה).
בשנות ה-2000 הופיע מקאן ב־They Call Him Sasquatch (2003) ו־Dorf da Bingo King (עם חברו הוותיק, טים קונוויי).
הוא גם הופיע פעמים רבות כשופט בבוסטון ליגל, כולל בפרק הסיום של שעתיים בדצמבר 2008.
ב-2013 דיבב מקאן את מוסף "מו" מאסטרו ג'ובאני בפרק של הרפתקאות פין וג'ייק, את ראש העיר גרפטון בגארפילד שואו ב-2016 חזר לגלם את האמיבות בבנות הפאוור פאף.
מקאן נישא לסוזן קונר ב-1958 ונולד להם בן.
הם התגרשו ב-1966, ולאחר מכן נישא לדוגמנית איילין סומרסטראד ונולדו להם שתי בנות.
הם התגרשו ב-1977, והוא נישא לסוכנת שלו, בטי פאנינג, איתה נשאר נשוי עד מותו.
הוא היה חבר קרוב של יו הפנר ואורח קבוע באחוזת פלייבוי.
מקאן נפטר ב-8 באפריל 2018 מאי ספיקת לב במרכז רפואי סידרס-סיני בלוס אנג'לס.
גופתו נשרפה ושאריותיו נמצאות בפארק הזיכרון פורסט לון.
הוא הותיר אחריו את אשתו השלישית, בטי פאנינג, ושתי בנות מנישואיו השניים.
בנו מנישואיו הראשונים, שון, נפטר ב-2009.
צ'ארלס מייקל (צ'אק) שולדינר - היה מוזיקאי מטאל יהודי אמריקאי, מייסד ז'אנר הדת' מטאל, ונחשב לאחד המוזיקאים המשפיעים ביותר בתחום מאז ומעולם.
שולדינר החל לנגן גיטרה בגיל 9, לאחר שקיבל מהוריו גיטרה של אחיו פרנק, שנהרג בתאונת אופנוע.
שולדינר ניגן זמן מה עם מורה, אולם זנח את הרעיון.
כשהוריו קנו לו גיטרה חשמלית, התלהב שולדינר וחזר לנגן.
בנעוריו הוא נהג לנגן שעתיים ביום, ובימי שבת נהג לנגן כל היום.
בתור ילד שולינדר חווה אנטישמיות רבה מבריונים בבית הספר התיכון - מה שהיה העלה להקמת הלהקה.
בשנת 1983 ייסד יחד עם שני חבריו ריק רוז וברני לי את להקת מנטאס, מתוך מטרה ליצור את המוזיקה הכבדה ביותר אי פעם.
בשנת 1986 עבר לנגן עם הלהקה הקנדית Slaughter, בתפקיד גיטריסט.
זמן מה לאחר התפרקותה של מנטאס הקים שולדינר את להקת דת' משרידיה והחל לעבוד על הקלטת האלבום הראשון.
בשנת 1987 יצא אלבומה הראשון של הלהקה, Scream Bloody Gore.
האלבום נחשב לפורץ דרך, והיה חדשני בזכות היותו כבד וברוטלי.
המוזיקה הייתה אלימה ופרועה, והמילים עסקו במחוות לסרטי אימה פופולרים.
בשנת 1988 יצא אלבומה השני של הלהקה, Leprosy.
באותה תקופה החלה הלהקה לצבור תאוצה כשיותר ויותר להקות מתחילות לחקות אותה.
ההפתעה הגדולה החלה בשנת 1990, כשיצא האלבום Spiritual Healing.
שולדינר אסף לצידו את ביל אנדרוס על התופים, אגדת הגיטרה ג'יימס מרפי ואת הבסיסט טרי בטלר.
האלבום הציג מוזיקה הרבה יותר מתוחכמת, ושולדינר מתח באלבום ביקורת חברתית נוקבת.
דבר שהתבטא בכך שנראה נשיא ארצות הברית לשעבר ריצ'רד ניקסון על עטיפת האלבום שהוא לבוש בחליפה יוקרתית לועג ומציק לנכה כאשר המון מסביבו מריעים לו.
החל משנת 1990 החל שולדינר בהדרגה לשנות את סגנון הלהקה, מלהקה ברוטלית ופרועה ללהקה אינטליגנטית, המותחת ביקורת על החברה.
נושאי השירים השתנו, ובאלבומים שאחרי שנת 1990 המוזיקה עסקה בנושאים אישיים יותר.
בשנת 1999 אובחן גידול סרטני במוחו של שולדינר.
בעולם המטאל אורגנו קונצרטים וערבי התרמה שנועדו לסייע לשולדינר לשלם על הוצאות הטיפול הרפואי, מאחר שלא היה לו ביטוח רפואי.
ב-13 בדצמבר 2001, נפטר שולדינר כשהוא בן 34. אמו של שולדינר עוסקת מאז בהנצחת זכרו ומורשתו לעולם המטאל.
צ'אקרה (סנסקריט: चक्र, פאלי: צ'אקה, טיבטית: קורלו, מלאית: קאקרה) היא מונח שמקורו בסנסקריט ומשמעותו גלגל, מעגל או עיגול, המתייחס למרכזים המצויים, לפי אמונות שונות, בגוף האדם.
ספרות פילוסופית ורפואית ענפה עוסקת בצ'אקרות, ומיתוסים ואגדות רבות נכתבו על מהותן.
הצ'אקרות משמשות כיסוד הסברי בתפישות פילוסופיות ודתיות העוסקות במניפולציה של כוח החיות של הגוף.
כתבים עסקו בצ'אקרות בהודו העתיקה, ומאז הפכו חלק חשוב במיסטיקה המזרחית ובדתות המזרחיות.
ראשיתה של התורה בהינדואיזם ומאוחר יותר בבודהיזם הטיבטי, משם נדדה לתרבויות אחרות בעולם.
למונח "צ'אקרה" יש שימוש נרחב בתרבות העידן החדש וברפואה אלטרנטיבית.
כמה מאמינים מודרניים בצ'אקרות קמו כנגד דחיית מציאותיותן של הצ'אקרות והקביעה כי הן אלמנט תודעתי, וגרסו כי יש להן מיקום פיזי.
הטענה הרווחת ביותר מנסה לזהות מקבילה פיזית לצ'אקרות במערכת הבלוטות מפרישות ההורמונים בגוף, בטיעון כי יש מקבילה בולטת בין התפקידים והתפקודים של בלוטות אלו והתפקידים והתפקודים של הצ'אקרות.
עוד נטען כי יש הקבלה בין מיקום הרשת העצבית בעמוד השדרה ומיקום הצ'אקרות.
אחרים גורסים חלוקה בין גוף לנפש, וסבורים כי התפקודים הפיזיים קשורים בבלוטות ההורמונים, ואילו התפקודים הנפשיים, כמו רגשות, מנטליות וחוויות רוחניות נמצאים בצ'אקרות.
לאף אחת מהתאוריות הללו אין תימוכין מדעיים כלשהם.
המילה "צ'אקרה" מוצאה בסנסקריט (cakram चक्रं), שם משמעותה "גלגל" או "עיגול", והיא מתייחסת לחפצים או מבנים עגולים.
הסופר ההודי אפטה מספק 23 הגדרות של המילה צ'אקרם כשם עצם כמו כשם לדיסקוס, לגלגל של העוסק במלאכת הקדרות ועוד.
התורות העוסקות בצ'אקרות גורסות כי הצ'אקרות הן מרכזים המצויים בגוף האדם שאחראיות על התודעה.
לפי אמונות מיסטיות אלו יש בגוף האדם אלפי צ'אקרות, ששבע מהן הן הצ'אקרות העיקריות, שמקומן לאורך עמוד השדרה.
מרכזים אלה מקבלים כוח חיות, מטמיעים אותו ומבטאים אותו בגוף בצורת פעילות נפשית או פיזית מסוימת.
המחקר המדעי טרם גילה רמז כלשהו לקיומן של צ'אקרות, אך המאמינים בקיומן נוהגים להצביע, לעיתים, על הדמיון בין מיקום הצ'אקרות למיקום בלוטות הורמונים שונות בגוף.
אמונה אחרת הקשורה בצ'אקרות, ומבוססת על גילוי אורכי הגל השונים באור, היא כי אור השמש הוא המקור לפעולתן, וכי כל צ'אקרה נטענת מצבע אחר של אור השמש.
המאמינים בצ'אקרות גורסים כי הן נמצאות ברטט מתמיד המסייע בקליטת ה'כוח' מהיקום, מהטבע, מאנשים ומחפצים, כחלק מהפראנה.
ה'כוח' הנקלט על ידי הצ'אקרות מעובד, לפי האמונה, למה שנתפש בעיני אנשים כתחושות פיזיות ומנטליות ועובר במערכת הצ'אקרות כדי לשמש ביצירת חומרים פיזיים המועברים דרך הדם אל שאר חלקי הגוף.
חלק מהמאמינים בצ'אקרות גורסים כי היעדר איזון בצ'אקרות הוא הגורם העומד מאחורי מגוון תופעות פסיכוסומטיות, כאבים ומחלות, והמתיימרים לרפא באמצעות השבת האיזון לצ'אקרות גורסים כי איזונן יביא אדם למצב של בריאות טובה ותחושה פיזית ונפשית טובה.
מהעת העתיקה ועד היום פותחו מספר מודלים של מבני צ'אקרות.
העתיק בהם הוא המודל הטנטרי בהינדואיזם.
מודל זה הוא חלק מסדרת רעיונות מורכבים הקשורים באנטומיה אזוטרית, המובאים בסדרה של טקסטים הקרויים אגאמה או טנטרות.
בטקסטים המוקדמים יש מערכות שונות של צ'אקרות ונדים (המקבילה ההודית למרדיאנים), אך עם הזמן התבלט מודל ובו שש או שבע צ'אקרות, שאומץ על ידי אסכולות יוגה שונות.
מודל זה, שראשיתו במאה ה-11 לספירה, מציג קונדליני העולה למעלה דרך שבע הצ'אקרות עד לצ'אקרת הראש (או הכתר), ומאחד את האדם עם הצד האלוהי.
בתפישה ההינדואיסטית, לכל צ'אקרה יש הברת גרעין, מנטרה משלה ואות באלפבית הסנסקריטי לכל עלה כותרת בצ'אקרה (עלה כותרת הוא חלק שממנו מורכבת הצ'אקרה.
לכל צ'אקרה מספר שונה של עלי כותרת).
בווג'ריאנה, למרות מקורותיה בטנטרה ההינדואיסטית, פותחו מודלים שונים, ובהם מארבע עד עשר צ'אקרות, שלכל אחת מהן מספר חישורים (המקבילים לעלי הכותרת בהינדואיזם) שונים.
בווג'ריאנה מושם דגש רב על צ'אקרת הלב, ובבודהיזם הטיבטי פיתחו מורי הלכה תאוריות הגורסות כי ליקוי בצ'אקרה זו גורם לאנשים לאבד קשר עם תחושות ורגשות.
כשהתודעה ממוקדת בזכרונות העבר, גורסת אמונה זו, כוח החיות עובר לצ'אקרת הראש, על חשבון הלב.
לעומת זאת, כשצ'אקרת הגרון תקינה, פיזור האנרגיה לצ'אקרות הלב והראש תקין והאדם יכול להימצא בקשר עם רגשותיו ותחושותיו האמיתיים.
בדת הבון הצ'אקרות הם מרכזים פראניים (המקבילה ההודית לצ'י), וכל אחת משש הצ'אקרות מקושרת לחוויית קיום אחרת.
לכל צ'אקרה יש הברת גרעין (ביג'ה מנטרה), וזו נושאת תכונה טובה המצויה בצ'אקרה.
במודלים הסינוספיריים נקרא כוח החיות "צ'י" והוא מתמקד במדיטציה הקרויה "המסלול המיקרוקוסמי" (ובשמו המסורתי, "לאסוף את האור"), כאשר במקום הצ'אקרות יש נקודות דיקור.
כוח החיות במדיטציה זו שב למרידיאן קדמת הגוף וחודר אל הדן טיינים ומשם עובר ללב ועולה לראש.
מודלים של צ'אקרות פותחו גם במערב.
אזכור מוקדם לצ'אקרות ניתן למצוא בספר "תיאוסופיה פרקטיקה" (1696) של יוהאן גיאורג גיטשל.
המודל המזרחי המוכר במערב הוא מודל השאקטה של שבע הצ'אקרות הראשיות, שזכה לפופולריות בזכות הפירוש שהעניק ג'ון וודרוף (תחת שם העט ארתור אוולון) בספרו "הכוח הרשע" לטקסטים ההינדואיסטים "סאט צ'אקרה נירפונה" ו"פאדאקה פאנקאקה".
רעיונותיו פותחו מאוחר יותר לתפישות התיאוסופיות המוכרות..
רודולף שטיינר, אבי האנתרופוסופיה, פיתח תאוריות משלו ביחס לצ'אקרות, וגרס כי הן משתנות עם השתנות האדם.
שטיינר גם אימץ פרשנות יצירתית לכיוון הצ'אקרות ומראן, והכליא רעיונות השאובים ממשנתם של פרידריך ניטשה וגאורג הגל עם הפילוסופיה המזרחית.
פרשנויות מודרניות יותר, כמו של פיטר קארלף הדני (ב"יומנו של נושא הטבעת"), אנודיאה ג'ודית (ב"גלגלי החיים"), זכריה סליג (ב"התעוררות הקונדליני"), ועוד העלו רעיונות משלהם לתוספות ושינויים במבנה הצ'אקרות, המצאות צ'אקרות חדשות או שינוי דגשים מסורתיים בתורת הצ'אקרות.
התיאורים המובאים בהמשך הם המקובלות בתרבויות המאמינות בקיום הצ'אקרות.
ישנן גרסאות כי נוספות, ורווחת גם האמונה כי מיקומה של כל צ'אקרה משתנה במספר סנטימטרים מאדם לאדם.
+שבע הצ'אקרות העיקריותסנסקריטתרגומים לעבריתמיקום צבעים יסוד תפקוד עיקרי הערותכתב דוואנגריליטון דוואנגרי תעתיק לעבריתשם/שמותתרגום מילוליसहस्रारsahasrāra סאהאסרארהצ'אקרת הכתרפרח הלוטוס בעל אלף עלי הכותרתכמה סנטימטרים מעל ראש האדםלבן, סגול, זהב ושקוףחלל או המקום בו שוכנת ה"אנרגיה" העיקרית.חיבור לאלוהות ול"אנרגיות" האחראיות על הקיום.
משפיעה על חוויית האהבה, על אינטואיציה ויכולת טלפתית, על מדיטציה ועל יכולת ריכוז.
במישור הפיזי משפיעה על אזור המוח והכליות.
אחראית גם על תפקוד מערכת העצבים.आज्ञाājñā אג'נהצ'אקרת העין השלישיתמרכז הפיקודאמצע המצח, בין העינייםסגול עמוק, סגול כחול (אינדיגו)זמןאחראית על כוח המחשבה, על האינטואיציה ועל ראיית הנולד, ועל החיבור והאיזון בינם לבין ההגיון והלוגיקה.
במישור הפיזי משפיעה על הראייה, השמיעה, בעיות שונות במערכת האף והאוזניים, חום, מיגרנות וכאבי ראש.
כמו כן משפיעה בנושאי בעיות שינה וחלומות.
במצב מאוזן מסייעת בשחרור מפחדים.विशुद्धviśuddha וישודההצ'אקרת הגרוןמלא טוהראמצע הגרוןכחול ותכלתחייםמשפיעה על התקשורת עם הסובבים אותנו ועם עצמנו, בכלל זה כושר התבטאות בכתב ובעל פה, יצירתיות, מקוריות וגם כנות ופתיחות.
מהווה את מרכז ההבעה והתקשורת של הגוף והנפש.
אחריותה הפיזית מתבטאת בגרון, במיתרי הקול, בבלוטת התריס ובחילוף החומרים בגוף.
קשורה בראייה פנימית וראית הנסתר, דברים שלא נראים בעיניים הרגילות.
חוסר איזון בה עלול להוביל לקולניות, חוסר שליטה עצמית, חוסר ביטחון ולנטייה לאי אמירת אמת.अनाहतanāhata אנאהאטהצ'אקרת הלב/צ'אקרת הריאותהתוף ההולם תמידאמצע החזה, מעל הלבירוק עמוק, ורודאווירמהווה את מרכז הרגשות של הגוף.
אחראית על תחושות כגון אהבה, חמלה וסמפטיה.
אחראית על התרעננות נפשית, פתירת בעיות מודחקות והתמודדות עם פחדים.
במישור הפיזי שולטת על הלב, על מחזור הדם ועל מערכת החיסון.
בנוסף, זוהי הצ'אקרה המחברת בין שלוש הצ'אקרות העליונות והשלוש הארציות ומשפיעה עליהן.मणिपूरmanipūra מאניפורהצ'אקרת מקלעת השמשמרכז האש3 אצבעות מעל הטבור.צהוב, כתום בהיר, ירוק בהיראשבהשפעתה פועלים כוח הרצון, עוצמת השליטה, יכולת קבלת החלטות והפעלת רגשות שליליים כמו כעס, טינה, קנאה ושנאה.
כמו כן משפיעה על האיזון בין אופטימיות ופסימיות, תחושות מצפוניות ורגשות אשם וחרטה.
שליטתה הפיזית מתבטאת באיברים פנימיים כדוגמת הלבלב, הכבד, הטחול, פנים הבטן, כיס המרה וחלקים מסוימים במערכת העצבים.
משפיעה תכונות כגון אומץ לב, כח, התלהבות, וגם פחד, אכזריות, קנאה ועצלנות.
תחומי הגוף באחריותה הם הכליות, שלפוחית השתן ואיברי הרבייה.
חוסר איזון בה גורם לקשיים בקיום קשרים מיניים, עייפות פיזית ונפשית והזדקנות מוקדמת.मूलाधारmūlādhāra מולאדהארהצ'אקרת הבסיס/צ'אקרת השורשהשורשעצם הזנב (מעל איבר המין)אדום, חום, שחוראדמהאחראית על הקשר של האדם עם המציאות סביבו ועל אחיזתו בה.
משפיעה על יצרים שורשיים ומולדים כגון הישרדות, רבייה, ורצון לחיות.
השפעתה הפיזית באה לידי ביטוי בדם ובמערכת הדם, בכליות ובעמוד השדרה.
בתחום הרגשי משפיעה על תחושות ביטחון ויוזמה, התגברות על חרדות ופיתוח כוח רצון ואומץ לב.
נהר צ'ארי או שארי הוא נהר הזורם במרכז אפריקה, שיחד עם יובלו אוהם אורכו 1,740 ק"מ.
הנהר הוא מקור המים העיקרי של ימת צ'אד, ובחלקו מהווה את הגבול בין צ'אד לקמרון.
תחילתו של הנהר ברפובליקה המרכז-אפריקאית, משם הוא זורם בכיוון כללי צפון מערב דרך צ'אד אל ימת צ'אד.
בנג'מנה נשפך אליו יובלו המערבי והעיקרי, נהר הלוגון, ומשם וצפונה מהווה הצ'ארי את הגבול בין קמרון וצ'אד.
אגן הניקוז של הנהר משתרע על שטח של כ-548,747 קמ"ר, וכולל חלקים מסודאן, הרפובליקה המרכז אפריקאית וקמרון.
היובל הגדול ביותר של הצ'ארי הוא נהר הלוגון, יובלים קטנים יותר כוללים את בהר סלמט, בהר סאה, בהר אוק ובהר קאטה.
הנהר מספק 90 אחוז מכלל המים הזורמים לימת צ'אד.
חלק גדול מאוכלוסיית צ'אד, בהם תושבי סאר ותושבי הבירה נג'מנה, מתרכזת לאורך נהר צ'ארי.
הנהר מהווה מוקד חשוב לדיג מקומי, בעיקר של דגי נסיכת הנילוס.
מאז 2016 מדווח אזור נהר הצ'ארי כאחד המקומות הבודדים בהם מחלת תולעת גינאה נותרה אנדמית.
לאורך ההיסטוריה אוכלס אגן נהר הצ'ארי על ידי דוברי שפות צ'אדיות, שפות אדמאווה-אובנגיות ושפות בונגו-בגירמי .
לאורך הנהר התקיימה בין המאה ה-6 לפנה"ס ועד ל (לכל המאוחר) תרבות הסאו .
צ'ארלס אליס "צ'אק" שוּמֶר הוא פוליטיקאי יהודי-אמריקאי מהמפלגה הדמוקרטית, המכהן כסנאטור מטעם מדינת ניו יורק משנת 1999. בנובמבר 2016 נבחר למנהיג הסיעה הדמוקרטית בסנאט.
מינואר 2025 הוא מנהיג המיעוט בסנאט.
שומר נולד וגדל בשכונת מידווד שבברוקלין לסלמה (לבית רוזן) ואברהם שומר בארצות הברית, משפחה יהודית-אשכנזית ממוצא אוקראיני ופולני.
שומר למד בבתי ספר ציבוריים בברוקלין, וסיים כבוגר המצטיין בשכבתו בתיכון ג'יימס מדיסון ב-1967. שומר התמודד מטעם תיכון מדיסון בתוכנית החידונים הטלוויזיונית לבתי ספר התיכוניים "זה אקדמי".
השחקנית והבמאית איימי שומר היא דודנית שלו.
שומר למד במכללת הרווארד שבאוניברסיטת הרווארד, ושם החל להתעניין בפוליטיקה והיה פעיל בקמפיין של יוג'ין מקארתי למועמדות המפלגה הדמוקרטית לנשיאות ב-1968. לאחר שסיים את התואר הראשון, המשיך לבית ספר למשפטים של אוניברסיטת הרווארד, שם סיים את לימודיו ב-1974 עם תואר J.D .
עבר את בחינת ההסמכה במשפטים של מדינת ניו יורק ב-1975, אך מעולם לא עסק בעריכת דין, אלא התחיל מיד בקריירה פוליטית.
בשנת 1974, עם סיום לימודי המשפטים שלו באוניברסיטת הרווארד, רץ שומר לבית הנבחרים המדינתי של מדינת ניו יורק, ובחירתו, בגיל 23, הפכה אותו למחוקק הניו יורקי הצעיר ביותר מאז תאודור רוזוולט.
ב-1980, אחרי שלוש תקופות כהונה רצופות בבית הנבחרים המדינתי, התמודד שומר על מושב שהתפנה בבית הנבחרים של ארצות הברית, מטעם מחוז הנמצא בברוקלין ובקווינס, שבו התמיכה במפלגה הדמוקרטית היא בין הגבוהות במדינת ניו יורק.
שומר נבחר מחדש שמונה פעמים במחוז זה בגלגוליו השונים (המחוז ה-16, המחוז ה-10 ולבסוף המחוז ה-9), ללא תחרות משמעותית.
בשנת 1997, כאשר משה צבי פולין עזב את תפקידיו במערכת הרבנית האמריקאית, שומר הקדיש לו נאום בקונגרס.
לקראת הבחירות של 1998, החליט שומר להתמודד על ייצוג מדינת ניו יורק בסנאט של ארצות הברית.
הוא ניצח בבחירות המקדימות במפלגה הדמוקרטית כשזכה ב-51% מהקולות לעומת 21% לג'רלדין פררו ו-19% למארק גרין.
בבחירות הכלליות הוא הצליח להביס את הסנאטור הרפובליקני המכהן זה שלוש כהונות, אל ד'אמטו, ברוב של 55% ממניין הקולות מול 44%.
ב-2010 ניצח שוב בבחירות לסנאט כשזכה לרוב של 66% מקולות הבוחרים.
הוא הסנאטור מניו יורק עם הכהונה הארוכה ביותר אי פעם.
במרץ 2015 תמכו הסנאטורים הארי ריד ודיק דרבין במינויו של שומר למנהיג המפלגה הדמוקרטית בסנאט, עם פרישתו של ריד ב-2017.
בקיץ 2019 צ'אק שומר הביע "חששות רציניים באשר להגנה על הנתונים הנצברים בפייס אפ, כמו גם באם המשתמשים מודעים למי עשוי לקבל גישה אליו" וקרא לחקירתה של האפליקציה על ידי ה-FBI.
שומר הוא יושב ראש "הוועדה המשותפת (לסנאט ולבית הנבחרים) לכלכלה".
בשנת 2015 כיהן בוועדות הסנאט הבאות:
ועדת הבנקאות, השיכון והעניינים האורבניים
תחום בולט שבו פעל שומר הוא נושא ההגבלות על מכירת נשק.
בזמן שכיהן בבית הנבחרים של ארצות הברית הוביל את תהליך החקיקה בבית הנבחרים של שנים מהחוקים הבולטים בתחום: ב-1993 הוביל, במקביל להווארד מצנבאום בסנאט, את חקיקת חוק בריידי שקבע תקופת המתנה בזמן רכישת נשק; ב-1994 הוביל, במקביל לדיאן פיינסטיין בסנאט, חקיקת הגבלות על מכירת סוגי נשק מסוימים (כגון עוזי וקלשניקוב).
ב-2004, עם פקיעתה הובילו פיינסטיין ושומר ניסיון להאריך את תוקפה, אך הרוב הרפובליקני בשני בתי הקונגרס הכשיל זאת.
שומר פעל גם בנושאי רגולציה על משחק וידאו, בנקאות וצרכנות, מלחמה בטרור ובנושאים הקשורים לפיתוח כלכלי במדינת ניו יורק.
במסגרת פעילותו בוועדת המשפטים של הסנאט, כיושב ראש ועדת המשנה לבקרה מינהלית ובתי המשפט, לשומר תפקיד חשוב בכל הקשור למינוי שופטים ומינויים אחרים בתחום.
כך ב-2007, תמיכתו של שומר, יחד עם דיאן פיינסטיין, באישור מינויו של מייקל מוקייסי לתפקיד התובע הכללי של ארצות הברית סללה את הדרך למינויו.
לשומר היה גם תפקיד מרכזי בחקירת הפרש של פיטורי שמונה תובעים פדרליים על ידי ממשל בוש מסיבות פוליטיות, והיה המחוקק הראשון שדרש את פיטורי התובע הכללי אלברטו גונזאלס בשל הפרשה, שאכן הובילה בסוף לפרישתו של גונזאלס.
ב-2002 שומר הצביע בעד ההחלטה שאישרה לנשיא שימוש בכוח צבאי בעיראק ושהובילה למלחמת עיראק.
גם אחרי שהמלחמה הסתבכה שומר המשיך לעמוד מאחורי הצבעתו, אך ביקר את ניהול המלחמה על ידי ממשל בוש והתנגד לתגבור הכוחות (the surge) האמריקני בעיראק ב-2007.
ב-2006 שומר הוביל מאמץ דו-מפלגתי שהכשיל עסקה שאושרה על ידי ממשל בוש להעביר שליטה של שישה נמלים לתאגיד בבעלות ממשלת איחוד האמירויות הערביות, "דובאי פורט וורלד", עקב קשריה הדו-פרצופיים עם ארצות הברית ואל-קאעידה בו זמנית ועקב תמיכת חברת האם בחרם נגד ישראל.
שומר פעיל בקונגרס בנושאים הקשורים לישראל, תומך עקבי בישראל ובעמדות ממשלתה.
כך הוא הצטרף להאשמת יאסר ערפאת בכישלון ועידת קמפ דייוויד, הצדיק את מדיניות אריאל שרון בימי השיא של האינתיפאדה השנייה ותמך בהקמת גדר ההפרדה.
הוא התנגד לעמדת הממשל להכליל את חמאס בבחירות לרשות הפלסטינית וכן תומך בעקביות בהעברת שגרירות ארצות הברית לירושלים.
ביולי 2006 החרים שומר, יחד עם חברי קונגרס דמוקרטיים נוספים, את הנאום שראש ממשלת עיראק, נורי אל-מאלכי, נשא בפני שני בתי הקונגרס, בעקבות הערות אנטי-ישראליות שמאלכי השמיע זמן קצר לפני כן.
שומר גם קרא מספר פעמים לשחרורו המוקדם של ג'ונתן פולארד.
שומר נמנה מהמעטים במפלגה הדמוקרטית שלא גינו את ראש ממשלת ישראל, בנימין נתניהו, על נאומו בפני הקונגרס של ארצות הברית בשנת 2015. בספטמבר 2015 היה אחד מארבעה סנאטורים מן המפלגה הדמוקרטית שהתנגדו להסכם המעצמות על תוכנית הגרעין האיראנית (יחד עם בן קרדין, ג'ו מנצ'ין ובוב מננדז).
ב-14 במרץ 2024 נאם שומר, בעת היותו מנהיג הרוב הדמוקרטי בסנאט, ותקף את נתניהו על כך שהוא "איבד את הדרך" וקרא לערוך בחירות בישראל.
בהמשך הנאום אמר שנתניהו מכשול לשלום ביחד עם הימין הקיצוני בישראל (כאשר כוונתו היא לשר האוצר בצלאל סמוטריץ' והשר לביטחון לאומי איתמר בן גביר), החמאס ותומכיו ואבו מאזן.
הוא ציין כי מכשולים אלה אינם זהים בהשפעתם השלילית על מצב העניינים הנוכחי.
בראשות הוועדה הדמוקרטית לבחירות לסנאט
בשנת 2005 מונה שומר ליושב-ראש "הוועדה הדמוקרטית לבחירות לסנאט" (DSCC), האחראית לניהול הארצי הכולל של מערכת הבחירות לסנאט מטעם המפלגה: הטווית אסטרטגיה, תיאום מערכות הבחירות במדינות השונות של הדמוקרטים לסנאט, גיוס כספים עבורן ואף גיוס מועמדים לבחירות.
כשנטל על עצמו את תפקיד זה, הוא הכריז כי לא ירוץ למשרת מושל מדינת ניו יורק ב-2006 כפי שרבים סברו.
צעד זה מנע מערכת פריימריס סוערת בין שומר ואליוט ספיצר, התובע הכללי של מדינת ניו יורק, שנבחר לתפקיד.
תחת הנהגתו הצליחה המפלגה הדמוקרטית לבצע מהפך בסנאט בבחירות אמצע הקדנציה של 2006. המועמדים הדמוקרטים הדיחו שישה סנאטורים רפובליקנים מכהנים.
בעקבות ההצלחה, מנהיג הרוב הדמוקרטי בסנאט, הארי ריד, שכנע את שומר להמשיך לכהונה נוספת כיושב ראש הוועדה.
שומר מונה לסגן יושב-ראש הסיעה הדמוקרטית בסנאט, התפקיד השלישי בחשיבותו בסנאט, אחרי מנהיג הרוב הדמוקרטי ומצליף הסיעה.
לאחר הבחירות ב-2016 נבחר לראש הסיעה הדמוקרטית בסנאט במקומו של הארי ריד.
שומר תומך בזכות להפלה מלאכותית והורות מתוכננת.
עם זאת השתתף בגאלה חגיגית ליום השנה ה-30 של "אגודת אפרת" הפועלת לשכנע נשים להימנע מהפלות מלאכותיות בישראל.
ב-1980 נישא לאייריס ויינשל .
לבני הזוג שתי בנות, והם מתגוררים בברוקלין, ניו יורק.
ויינשל עוסקת במינהל ציבורי, וכיהנה בתפקידים בכירים בעיריית ניו יורק.
דודה מדרגה שנייה של הקומיקאית והשחקנית איימי שומר.
צ'ארלס מאריי באקן היה כדורגלן ועיתונאי אנגלי.
באקן, יליד לונדון, החל את הקריירה שלו במועדון וולוויץ' ארסנל (לימים ארסנל) הלונדוני, אליו הצטרף בדצמבר 1909. למרות שהיה שחקן טוב במשחקי המילואים של ארסנל הוא לא הסתדר עם המאמן ג'ורג' מורל, והחליט לחתום על חוזה מקצוען.
באקן חתם במועדון הכדורגל לייטון, ובזמן ששיחק שם אותר והוחתם על ידי סנדרלנד במרץ 1911.
באקן היה חלוץ מרכזי גבוה, והצליח מאוד בסנדרלנד.
המועדון זכה באליפות בעונת 1912/1913, והחמיץ את הדאבל לאחר הפסד בגמר גביע ה-FA לאסטון וילה.
באקן נחשב לאחד החלוצים הטובים ביותר בליגה בתקופה שבה שיחק, ובשבע מתוך שמונה העונות שלו (1912/1913 - 1923/1924) בסנדרלנד הוא היה מלך השערים של המועדון, מלבד בעונות הלא רשמיות שנערכו בתקופת מלחמת העולם הראשונה.
באקן הוא מלך שערי הליגה של סנדרלנד בכל הזמנים עם 209 הבקעות.
הוא הופיע גם במדי נבחרת אנגליה, וערך את הופעת הבכורה שלו במשחק נגד נבחרת אירלנד ב-15 בפברואר 1913. באקן השתתף רק בשישה משחקי נבחרת (ארבעה שערים) כיוון שבתקופת המלחמה לא נערכו משחקים בינלאומיים רבים.
באקן עזב את סנדרלנד ב-1925 וחזר לשחק בארסנל.
באקן ערך את הופעת הבכורה שלו במשחק הדרבי של צפון לונדון נגד טוטנהאם הוטספר ב-29 באוגוסט 1925.
מלבד שערים תרם באקן גם לטקטיקת המשחק של ארסנל; באקן וצ'פמן הגו את הרעיון לעבור לשחק במערך "WM" על מנת לנצל באופן מלא את השינויים בחוק הנבדל.
הרעיון של באקן היה להזיז את הקשר המרכזי לעמדה הגנתית יותר, כאשר במקומו מגיע חלוץ אחד מההתקפה.
משמעות הדבר הייתה שהאחריות על מלכודת הנבדל עוברת מהבלמים הקדמיים אל הבלם המרכזי היחיד, ואילו הבלמים הקדמיים מוסטים לצדדי המגרש.
שינוי זה היה אחד מהגורמים להצלחה הרבה של ארסנל בשנות ה-30.
למרות גילו היה באקן שחקן הרכב קבוע במשך שלוש עונות.
הוא ענד את סרט הקפטן בגמר גביע ה-FA של 1927, הראשון בהיסטוריה של ארסנל, אף פעם נוספת היה בצד המפסיד לאחר ששחקני קארדיף סיטי ניצלו טעות של השוער דן לואיס והבקיעו את השער היחיד במשחק.
באקן פרש סופית לאחר עונת 1927/1928, ולמרות שבאותה עונה היה בן 36 הוא הצליח להבקיע 16 שערי ליגה.
בסך הכל הוא הבקיע 56 שערים ב-120 משחקים במדי ארסנל; באקן הבקיע 258 שערי ליגה, והוא נמצא במקום השישי בטבלת המבקיעים של הפוטבול ליג.
לאחר פרישתו עבד באקן ככתב ספורט בעיתון דיילי ניוז (שמאוחר יותר שינה את שמו לניוז כרוניקל), כתב את אחד ממדריכי האימון הראשונים, ועבד כפרשן עבור ה-BBC.
ב-1947 הוא היה אחד ממקימי התאחדות עיתונאי הכדורגל, ויזם את הענקת פרס כדורגלן השנה בליגה האנגלית מטעם ההתאחדות.
בין 1951 למותו הוא ערך מגזין כדורגל פרטי בשם "Charles Buchan's Football Monthly".
ב-1955 הוא פרסם את האוטוביוגרפיה "A Lifetime in Football".
באקן מת ב-1960 בזמן שהיה בחופשה במונטה קרלו שבמונקו.
צ'אקו (בספרדית: Chaco) היא פרובינציה באזור גראן צ'אקו בצפון ארגנטינה.
היא גובלת בפרובינציית פורמוסה בצפון, בפרגוואי ובפרובינציית קוריינטס במזרח, בסנטה פה בדרום, בסנטיאגו דל אסטרו בדרום-מערב ובסלטה במערב.
שטחה כ-100 אלף קמ"ר ובשנת 2001 התגוררו בה כמיליון בני אדם.
פירוש המילה צ'אקו בקצ'ואה הוא "ציד".
צ'אקו היא פרובינציה נמוכה ומישורית, המצויה כולה בגובה שאינו עולה על 200 מטר מעל פני הים.
נהרות הפרגוואי והפרנה, מהגדולים שבנהרות דרום אמריקה מהווים את גבולה המזרחי של הפרובינציה.
נהרות נוספים חוצים את הפרובינציה בדרכם לנהרות הפרגוואי והפרנה, הבולטים שבהם ברמחו, גואיקורו וסלאדו.
צפונה ומערבה של צ'אקו מכוסים ביערות, ובאזור זה יורדים כ-600 מ"מ גשם בשנה.
המזרח לח הרבה יותר, ו-1,100 המילימטרים היורדים בו מדי שנה (ובמשך כל ימות השנה) מאפשרים את צמיחתם של יערות גשם טרופיים.
את האזור הסמוך לנהרות הגדולים מאפיינת סוואנה.
בתחומי הפרובינציה פארק לאומי אחד, הפארק הלאומי צ'אקו, המשתרע על פני 150 קמ"ר במזרח הפרובינציה, וכולל אזורי סוואנה וביצות.
עם בעלי החיים המוגנים בפארק נמנים פומות, קיימנים, קפיבארות, ארמדילים, טפירים, ויסקאצ'ות וקופים.
האזור אוכלס לראשונה לפני כ-6,000 שנה.
עד הגעת הספרדים, התגוררו בו בני הגוארני, הטובה והוויצ'י.
האירופאי הראשון שהגיע לאזור היה אלחו גרסיה, שיצא למסע לכיוון מרבצי הכסף באזור פוטוסי של ימינו ב-1524, והיה גם האירופאי הראשון שהגיע לשערי אימפריית האינקה.
ב-1528 סייר סבסטיאן קבוט במעלה נהרות פרנה ופרגוואי.
רק ב-14 באפריל 1585 הקימו הספרדים את היישוב הראשון בצ'אקו, העיר קונספסיון דה בואנה אספרנסה, במרכז שטח הפרובינציה של ימינו.
לעיר הייתה חשיבות רבה בהיותה על אם הדרך בין אסונסיון לטוקומאן, אך היא לא עמדה בהתקפות האינדיאנים, וננטשה ב-1632. במהלך המאה ה-17 הקימו הישועים רדוקסיונים בצ'אקו, ובהם סן פרננדו דל ריו נגרו באזור בו שוכנת היום רסיסטנסיה, אך הם לא האריכו ימים ולא זכו להצלחה כמקביליהם במיסיונס.
במהלך מלחמת הברית המשולשת (1864–1870), התנהלו באזור כמה מהקרבות בין ארגנטינה לפרגוואי, ועל חורבותיו של מיסיון סן פרננדו הוקמה עמדה של צבא ארגנטינה.
בשנת 1876 שונה שמה לרסיסטנסיה ("התנגדות").
בין השטחים שהועברו לפרגוואי הייתה גם הבירה, ובמקומה נקבעה פורמוסה כבירת הטריטוריה.
ב-1884 פוצלה הטריטוריה לשניים, צ'אקו ופורמוסה, ורסיסטנסיה הייתה לבירתה של צ'אקו.
ב-1910 הועברו שטחים מצ'אקו לפרובינציית בסנטיאגו דל אסטרו.
לקראת סוף המאה ה-19 וראשית המאה ה-20 החלו להגיע לאזור מהגרים, שכללו, בין היתר, קבוצות של גרמני הוולגה ומנוניטים מקנדה, גרמניה ורוסיה.
אלה הקימו יישובי קבע ראשונים ופיתחו את התשתית לחקלאות בפרובינציה.
יישובה של הטריטוריה לווה בדיכוי התושבים הילידים ובדחיקתם ממנה.
ההתנגשויות הגיעו לשיאם בטבח נפלפי שהתרחש ב-19 ביולי 1924, ובמהלכו רצחו חוואים ושוטרים ארגנטינאים כ-200 מבני שבט הטובה בתוך 40 דקות.
ב-8 באוגוסט 1951 קיבלה צ'אקו מעמד של פרובינציה.
ב-20 בדצמבר אותה שנה שונה שמה, והיא נקראה על שם הנשיא חואן דומינגו פרון (Provincia Presidente Perón).
עם תום שלטונו של פרון בהפיכה הצבאית ב-1955, הוחזר שמה של הפרובינציה לצ'אקו.
לפי הערכות, כ-50 אלף מהתושבים הם בני השבטים הילידים, גוארני, טובה וויצ'י.
צפיפות האוכלוסין בפרובינציה נאמדה באותה שנה ב-9.9 בני אדם לקמ"ר, והערים הגדולות ביותר היו:
פרסידנסיה רוקה סָאֶנְס פֶּנְיָה (כ-88 אלף נפש)
ויז'ה אנחלה (כ-44 אלף נפש)
חואן חוסה קסטלי (כ-36 אלף נפש)
דרומה של הפרובינציה הוא האזור המאוכלס, ובו שוכנות גם ארבע הערים הגדולות.
מבחינה מנהלית, מחולקת הפרובינציה ל-25 דפרטמנטוס.
צ'אקו היא מהנחשלות שבפרובינציות ארגנטינה.
שיעור זה הוא כמחצית מהממוצע בארגנטינה, ורק בשכנותיה סנטיאגו דל אסטרו ופורמוסה נרשם שיעור נמוך יותר באותה שנה.
הענף החקלאי הבולט בפרובינציה הוא גידולי הכותנה, שמהווים כ-60% מגידולי הכותנה בארגנטינה כולה.
גידולים נוספים כוללים פולי סויה, דורה, תירס, קני סוכר, אורז וטבק.
התעשייה מהווה רק כ-10% מכלכלת הפרובינציה, ומבוססת על טקסטיל, שמן, פחם, וכן סוכר, אלכוהול ונייר, המיוצרים מקני סוכר.
קנת' לייבון "צ'אקי" אטקינס הוא כדורסלן עבר אמריקאי ששיחק בעמדת הרכז.
אטקינס התחיל את קריירת הכדורסל שלו באוניברסיטת דרום פלורידה, שם שיחק ארבע עונות בין 1992 ל-1996. בעונתו האחרונה במכללה קלע אטקינס 19.3 נקודות בממוצע למשחק.
לאחר שסיים את לימודיו במכללה ניסה אטקינס להיבחר בדראפט 1996, אך לא הצליח.
אחר כך עבר לשחק בלה קרוס בובקטס מליגת ה-CBA בעונת 1996/1997.
בתחילת עונת 1997/1998 חתם אטקינס בציבונה זאגרב מהליגה הקרואטית.
בציבונה הוא קלע 12.6 נקודות בממוצע למשחק.
בחודש דצמבר חזר לשחק בבובקטס, ומשם הוא הועבר לגרנד ראפידס הופס.
לקראת עונת 1998/1999 חזר לשחק בזאגרב, וקלע שם 12.7 נקודות בממוצע למשחק.
בשתי העונות בציבונה הוא זכה באליפות.
בעונת 1999/2000 חתם אטקינס באורלנדו מג'יק.
אטקינס הפך לשחקן משמעותי במהירות, וקלע 9.5 נקודות עם 3.7 אסיסטים בממוצע למשחק.
בנוסף הוא השתתף בכל המשחקים בעונה זו, ולא פתח החמישייה אפילו באחד.
בסיום העונה הוא נבחר לחמישיית הרוקיז השנייה של העונה ב-NBA.
אחרי שסיים את העונה עם המג'יק חתם אטקינס על חוזה בדטרויט פיסטונס לשש השנים הבאות.
בעונתו הראשונה בדטרויט הוא קלע 12.0 נקודות עם 4.1 אסיסטים בממוצע למשחק.
בנוסף הוא פתח בחמישייה ב-75 משחקים מתוך ה-81 ששיחק בהם.
בעונתו השנייה בפיסטונס הוא קלע 12.1 נקודות עם 3.3 אסיסטים בממוצע למשחק, כשפתח בחמישייה ב-62 משחקים מתוך 79 המשחקים ששיחק.
בנוסף הוא השיג שיאי קריירה באחוזים מקו השלוש (411%) ואחוזים מהשדה (466%) בממוצע למשחק.
בעונת 2002/2003 שיחק אטקינס 65 משחקים בלבד מפני שבחודש מרץ נפצע בברכו השמאלית.
בעונה זו הוא פתח בחמישייה 7 פעמים בלבד, וממוצעיו הדרדו ל-7.1 נקודות עם 2.7 אסיסטים למשחק.
בעונת 2003/2004 שוב נפצע אטקינס, כשבחודש נובמבר נפצעה ברכו השמאלית בשנית.
בעונה זו הוא הספיק לשחק 40 משחקים בלבד, מהם לא פתח בחמישייה פעם אחת.
הוא קלע 6.2 נקודות עם 2.4 אסיסטים בממוצע למשחק.
בפברואר 2004 הועבר אטקינס לבוסטון סלטיקס ביחד עם לינדסי האנטר בתמורה למייק ג'יימס.
אטקינס סבל מחוסר מזל מפני שבהמשך העונה הזו הפיסטונס זכו באליפות.
בסלטיקס הוא שיחק 24 משחקים בלבד בהם חזר לקלוע מעל 10 נקודות בממוצע, כשקלע 12.0 נקודות בממוצע למשחק.
הוא הוסיף שיאי קריירה של 5.3 אסיסטים ו-1.1 חטיפות בממוצע למשחק.
באוגוסט 2004 נשלח אטקינס בטרייד ללוס אנג'לס לייקרס, בו גארי פייטון עבר לבוסטון.
במשך העונה הוא השיג ממוצעי שיא קריירה של 13.6 נקודות עם 2.4 ריבאונדים ב-35.4 דקות בממוצע למשחק.
בנוסף הוא שיחק בכל המשחקים שבעונה ופתח בכולם בחמישייה.
בסיום העונה נשלח אטקינס בטרייד לוושינגטון ויזארדס ביחד עם קארון באטלר בתמורה לקוואמי בראון ולארון פרופיט.
אטקינס הביע אי שביעות רצון בנוגע לכמות דקות המשחק שלו, והויזארדס החליטו ביחד איתו לשחררו מהקבוצה.
הוא הספיק לשחק בוושינגטון 28 משחקים בהם הוא קלע 6.7 נקודות עם 2.5 אסיסטים בממוצע למשחק.
ב-23 בינואר 2006 חתם אטקינס בממפיס גריזליס.
אטקינס החליף בתפקידו את דיימון סטודמאייר הפצוע.
הוא קלע 11.4 נקודות עם 3.0 אסיסטים בממוצע למשחק בעונת 2005/2006. בעונתו ההבאה בגריזליס הוא פתח בחמישייה ב-23 משחקים בלבד מתוך ה-75 ששיחק, אך ממוצעיו עלו והוא קלע 13.2 נקודות עם 4.6 אסיסטים בממוצע למשחק.
ביולי 2007 חתם אטקינס בדנוור נאגטס.
אטקינס סבל במהלך העונה ממחלת הרניה, שגרמה לו לשחק 24 משחקים בלבד.
בעונה זו הוא קלע 4.7 נקודות עם 2.0 אסיסטים, שיאים שליליים עד אז.
בעונת 2008/2009 הספיק אטקינס לשחק בדנוור 14 משחקים בלבד, עד שנשלח בטרייד לאוקלהומה סיטי ת'אנדר בתמורה ליוהאן פטרו ובחירת דראפט.
בעונה זו בנאגטס הוא קלע שיא שלילי של נקודות בממוצע, כשקלע 1.9 והשווה שיא שלילי באסיסטים בממוצע עם 2.0 למשחק.
באוקלהומה סיטי ת'אנדר הספיק לשחק אטקינס רק 18 משחקים בהם קלע 3.9 נקודות עם 1.7 אסיסטים (שיא שלילי) בממוצע למשחק.
ב-27 ביולי 2009 הועבר אטקינס למינסוטה טימברוולבס ביחד עם דמיאן וילקינס בתמורה לאיתן תומאס ושתי בחירות דראפט עתידיות.
ב-22 בספטמבר באותה שנה שוחרר אטקינס מהטימברוולבס לפני שהספיק לשחק איתם.
ב-28 בספטמבר 2009 חתם אטקינס בדטרויט פיסטונס וחזר אליהם לקדנציה שנייה.
אטקינס שיחק בעונת 2009/2010 40 משחקים בלבד, ולמרות זאת הוא פתח בחמישייה ב-11 מהם כשהוא פותח בחמישייה לראשונה מאז 2007. בדטרויט הוא קלע 4.0 נקודות עם 2.3 אסיסטים בממוצע למשחק.
ב-27 בספטמבר 2010 חתם אטקינס בפיניקס סאנס.
בסאנס הוא הספיק לשחק 3 משחקים בלבד עד ששוחרר ב-11 באוקטובר.
הוא קלע 1.0 נקודות עם 1.7 אסיסטים בממוצע למשחק.
לאחר מכן פרש ממשחק מקצועני.
לאחר שפרש ממשחק הכדורסל, החל אטקינס לאמן את קבוצתו של בית הספר התיכון שבו למד.
הוא אימן אותו מ-2012 ועד 2015, ופרש ממשרתו לאחר שנתפס נוהג כאשר הוא שיכור.
צ'אקוטיי הוא דמות בדיונית ביקום הבדיוני של זיכיון "מסע בין כוכבים", המופיעה בסדרות הטלוויזיה "מסע בין כוכבים: וויאג'ר" ו"מסע בין כוכבים: פרודיג'י".
הוא הקצין הראשון בספינת החלל "וויאג'ר".
את דמותו מגלם השחקן רוברט בלטרן.
בגרסתה העברית של "מסע בין כוכבים: פרודיג'י" דיבב את דמותו תמיר גינזבורג.
צ'אקוטיי נולד בשנת 2329. כילד, הוא לעיתים קרובות התמרד נגד החינוך האינדיאני בשבט אביו קולופק, עם המסורות הרוחניות והתרבותיות שלהם, שלפעמים הוא מצא אותן נוקשות מדי.
הוא חלם על קבלה לאקדמיה של צי הכוכבים, ולבסוף הצליח סוף סוף להתקבל בגיל 15, בחסותו של קפטן סולו.
הוא למד באקדמיה של צי הכוכבים בשנים 2344-2348, ובמסגרת לימודיו עסק בספורט האגרוף.
במהלך שירותו בצי הכוכבים, צ'אקוטיי הוצב כמדריך באימונים הטקטיים המתקדמים של צי הכוכבים והגיע לדרגת לוטננט-קומנדר.
זה עשוי להיות התייחסות לדבריה של רו לארן, כי המדריך שלה לאימונים טקטיים, קצין בדרגת לוטננט-קומנדר, עזב את צי הכוכבים על מנת להצטרף אל המאקי.
על אף שהדבר לא נאמר בצורה מפורשת בסדרה, על פי הביוגרפיה הרשמית של צ'אקוטיי באתר האינטרנט הרשמי של מסע בין כוכבים, הוא היה המדריך של רו לארן באימונים הטקטיים המתקדמים.
בשנת 2370, כוכב הבית של צ'אקוטיי שנמצא באזור המפורז הועבר לריבונות הקרדאסים, בהתאם להסכם בין הפדרציה וקרדאסיה.
הוא התפטר מצי הכוכבים והצטרף לקבוצה בדלנית המכונית מאקי.
במהלך הזמן בו לחם בקרדאסים, צ'אקוטיי גייס לתא שלו את ב'לאנה טורס, חצי אנושית / חצי קלינגונית, אשר הפכה למהנדסת הראשית שלו.
הוא גם צירף את הבאג'ורנית ססקה והשניים היו מעורבים במערכת יחסים רומנטית במשך זמן.
עם זאת, ללא ידיעתו של צ'אקוטיי, ססקה הייתה בעצם מרגלת קרדאסית, ששונתה חיצוני בניתוח, על מנת להסתנן אל שורות המאקי.
צ'אקוטיי היה הקפטן של ה"ואל ז'אן", כלי טיס אשר הושמד לאחר שהועבר, יחד עם "וויאג'ר", אל רביע דלתא.
קפטן קתרין ג'יינוויי, מפקדת "וויאג'ר", הציעה לצוות ה"ואל ז'אן" הזדמנות לשרת בספינה שלה, ומינתה את צ'אקוטיי לקצין הראשון שלה, בדרגת שדה של לוטננט-קומנדר.
בסופו של דבר, ג'יינוויי וצ'אקוטיי הפכו לחברים קרובים, אם כי הם חוו ביניהם מתח רומנטי כשמצאו עצמם במצב של בידוד שכפה על עצמו על כוכב לכת זר, לאחר שנדבק בווירוס קטלני.
לאחר מספר שבועות על פני כוכב הלכת, אנשי צוות "וויאג'ר" מצליחים למצוא תרופה, והשניים חוזרים לספינה.
לקראת סופו של מסעה של "וויאג'ר" ברביע דלתא, שנמשך כ-70 שנה, שבע מתשע, הבורג לשעבר, בוחרת בצ'אקוטיי להיות מושא אהבתה, כחלק מגילויה של אנושותה.
בעתיד חלופי, שבע מתשע וצ'אקוטיי מתחתנים, אך היא מתה עוד בטרם "וויאג'ר" מגיעה הביתה; צ'אקוטיי נפטר בשנת 2394.
דמותו של צ'אקוטיי היא נוכחות מאחדת על סיפון "וויאג'ר".
הוא אהוב וזוכה להוקרה, הן על ידי אנשי הצוות המשתייכים לצי הכוכבים והן על ידי אנשי הצוות שהם אנשי מאקי לשעבר.
כקצין ראשון, הוא משמש לעיתים קרובות כחונך לאנשי צוות הזוטרים וכמתווך בין אנשי צוות הזוטרים לבין הקפטן.
צ'אקה קאן היא זמרת וכותבת שירים אמריקנית שזכתה בעשרה פרסי גראמי.
קאן הייתה הסולנית של להקת רופוס.
במדיה מיוחס לה מעמד של מלכת הפאנק.
קאן מכרה יותר מ-200 מיליון עותקים של תקליטיה ברחבי העולם.
צ'אקה קאן נולדה בשם איווט מארי סטיבנס בפרויקט שיכון בעל מוניטין שלילי במערב שיקגו בשיקגו, אילינוי, ארצות הברית כבכורה למשפחה בת 7 נפשות לצ'ארלס סטיבנס וסנדרה קולמן.
אחותה איבון סטיבנס הפכה להיות מוזיקאית מפורסמת בזכות עצמה ונודעת בשם טאקה בום.
גם אחיה, מארק סטיבנס, הפך למוזיקאי וייסד את להקת הפאנק אורורה.
שתי אחיותיה הנותרות זהבה סטיבנס ותמי מק'קארי הן המנהלות האישיות שלה.
שלא כמו המוזיקאים בני תקופתה, קאן גדלה כקתולית.
קאן מייחסת את אהבתה למוזיקה לסבתה, שהכירה לה את מוזיקת הג'אז בילדותה.
קאן הפכה למעריצת מוזיקת רית'ם אנד בלוז ובגיל 11 הקימה את להקת הבנות הראשונה שלה שנקראה Crystalettes אשר כללה את אחותה טאקה.
בסוף 1960 הקימה עם טאקה את ההרכב גוונים של שחור והצטרפה למפלגת הפנתרים השחורים לאחר שהתיידדה עם פעיל המפלגה פרד המפטון ב-1967. בזמן הזה, שונה שמה לצ'אקה אדוני אדופי הודרהי קאריפי על ידי שאמאן אפריקני.
ב-1969 עזבה את הפנתרים השחורים ונשרה מבית הספר התיכון והחלה להופיע עם להקות קטנות בשיקגו.
בתחילה הופיעה עם להקת לייף אשר כללה את החבר שלה חסן קאן, עמו התחתנה מאוחר יותר ושינתה את שם הבמה שלה לצ'אקה קאן.
קאן נתבקשה להחליף את בייבי יואי מלהקת בייבי יואי והבייביסטירים לאחר שהלה נפטר בטרם עת ב-1970. הלהקה התפרקה כשנה מאוחר יותר.
במהלך 1972, כאשר הופיעה עם להקות מקומיות, נצפתה קאן על ידי שני חברים בלהקה חדשה שנקראה רופוס ובמהרה התקבלה כחברה בה.
להקת רופוס הוחתמה בחברת התקליטים תקליטי ABC ב-1973.
שרלוט אמה אייצ'יסון (; נולדה ב-2 באוגוסט 1992), ידועה בשם הבמה שלה צ'ארלי XCX (מסוגנן גם כ-צ'ארלי xcx; באנגלית: Charli XCX), היא זמרת-יוצרת בריטית.
היא נולדה בעיר קיימברידג' במזרח אנגליה, וגדלה בסטארט היל, אסקס.
בשנת 2008 החלה לפרסם את שיריה ברשת החברתית "מייספייס".
בחלוף שנתיים חתמה חוזה הקלטות עם חברת התקליטים אסיילום רקורדס, והוציאה לאור מספר סינגלים ומיקסטייפים בשנים 2011–2012.
בשנת 2012 הוציאה צ'ארלי לאור, יחד עם איקונה פופ, את הסינגל "I Love It", שהצליח מסחרית ברחבי העולם.
הוא הגיע לעשרת השירים הפותחים במצעדי הסינגלים בישראל, ספרד, קנדה ואוסטרליה, ואף למקום הראשון במצעד הסינגלים הבריטי.
אלבום הבכורה שלה, True Romance, פורסם ב-2013 וזכה לשבחים מפי מבקרי המוזיקה העכשווית.
בשנת 2014 היא השתתפה בשירה של הראפרית האוסטרלית איגי אזליה, "Fancy".
בסוף השנה הוכתר השיר לאחד הסינגלים המצליחים ביותר בעולם מבחינה מסחרית, ואף הועמד לשני פרסי גראמי.
באותה השנה פרסמה XCX את השיר "Boom Clap" – הסינגל הראשון של הזמרת שנכנס לעשירייה הפותחת של מצעד הבילבורד הוט 100. אחר כך הוציאה את אלבומה השני, Sucker, שאופיין בסגנון פאנק וכלל כמה משיריה המפורסמים דוגמת "Break the Rules" ו-"Doing It".
בשנת 2015 צ'ארלי החלה לעבוד עם מפיקים שעובדים בקולקטיב "PC Music", לפתח זהות מוזיקלית חדשה, המזדהה עם זרמים וסגנונות מוזיקליים מיוחדים.
בעת שעבדה על אלבומה השלישי הוציאה לאור את המיני-אלבום Vroom Vroom (2016), ואת המיקסטייפים Number 1 Angel ו-Pop 2 (2017).
שני אלבומי האולפן הבאים שלה, Charli (2019) ו-How I'm Feeling Now (2020) זכו לשבחים.
אלבומה החמישי, Crash, יצא במרץ 2022 והיה לאלבומה הראשונה שהגיע לראש מצעד האלבומים הבריטי.
בשנת 2024, יצא אלבומה השישי, Brat והיה לאלבומה השני שהגיע למקום הראשון במצעד האלבומים הבריטי.
האלבום נבחר לאלבום הטוב ביותר לשנת 2024 על ידי בילבורד והמגזין רולינג סטון.
בטקס פרסי גראמי ה-67 שנערך ב-2025, קיבלה צ'ארלי 8 מועמדויות, בהן קטגוריית אלבום השנה על Brat והקלטת השנה על "360" וזכתה ב-3 פרסי גראמי בקטגוריות הקלטת הדאנס פופ הטובה ביותר, אלבום הדאנס/אלקטרוני הטוב ביותר ועטיפת האלבום הטובה ביותר.
צ'ארלי XCX נולדה ב-2 באוגוסט 1992, בעיר קיימברידג' שבאנגליה.
אביה, ג'ון אייצ'יסטון, הוא יזם סקוטי ידוע-שם, ואמה, שגדלה באוגנדה למשפחה ממוצא הודי, עובדת כאחות בבית חולים מקומי.
כנערה, גדלה בפרוורי האזור, בעיירה סטארט היל באסקס, ולמדה בבתי הספר המקומיים.
היא נהגה לשמוע להנאתה שירי פופ של בריטני ספירס ושל להקת ספייס גירלז.
בגיל 14 החלה לכתוב שירים דוגמת "Fish and Chips Shop".
בגיל 14 שכנעה שרלוט את הוריה לממן עבורה את העלויות להקלטת האלבום הראשון שלה, 14. בתחילת שנת 2008 החלה להוציא לאור ברשת החברתית "Myspace" כמה משירי האלבום ואת גרסאות הדמו שלהם.
כששמע אחד ממנהלי רשת המועדונים הלא-חוקית במזרח לונדון, הזמין אותה להופיע תחת שם הבמה שנתן לה, צ'ארלי XCX.
הוריה תמכו ואף השתתפו בחלק מהמסיבות שאורגנו, חרף האיסור המשפטי עליהן.
בשלהי 2008, בעוד ש-14 לא פורסם באופן מסחרי, היא פרסמה את הסינגל "!Franchesschaar!" ואת מסלול האיי-סייד הכפול "Emeline"/"Art Bitch", בהוצאת חברת התקליטים "Orgy Music".
בגיל 18 עברה ללונדון כדי ללמוד לתואר באומנויות בבית הספר המקומי, אך לבסוף פרשה במחצית השנה השנייה.
2010–2013: התחלת הקריירה ו-True Romance
בשנת 2010 חתמה צ'ארלי עם חברת התקליטים אסיילום רקורדס חוזה הקלטות והחלו העבודות לקראת הסינגלים שיצאו שנה לאחר מכן.
היא עברה ללוס אנג'לס, שם נפגשה עם כמה מפיקים שהציעו לה להוציא לאור שירים שכתבו במרוצת השנים.
היא לא שבעה רצון מרוב השירים, עד שלבסוף נפגשה עם אריאל רכטשאיד שכתב עבורה את הסינגל "Stay Away".
בתחילת שנת 2011 שרה בסינגל של אלכס מטריק, "End of the World".
בנובמבר הוציאה לאור את הסינגל השני שלה "Nuclear Seasons".
לצד יצירותיה המוזיקליות שעובדו על ידי רכטשאיד, צ'ארלי עבדה בד בבד עם המפיק השוודי פטריק ברגר.
יחדיו הם כתבו את השירים "You're the One" ו-"I Love It".
בשל בעיות סאונד "I Love It" לא יצא לאור באופן מסחרי על ידי XCX.
אולם בשנת 2012 הקליט הצמד השוודי איקונה פופ מחדש את השיר ופרסמו אותו כסינגל הכולל את קולה של צ'ארלי.
גרסה זו הפכה ללהיט בינלאומי; הוא ניצב בפסגת מצעד הסינגלים הבריטי, והגיע למקום השני והשביעי במצד המדיה פורסט הישראלי והבילבורד הוט 100 האמריקאי בהתאמה.
ביוני פרסמה את השיר "You're the One" מתוך במיני-אלבום הראשון שלה הנושא את אותו שם.
בינואר 2013 פרסמה את השיר "You (Ha Ha Ha)" והכריזה על מועד יציאת אלבום האולפן הראשון שלה.
במרץ יצא הסינגל השני מתוכו, "What I Like".
האלבום True Romance יצא לאור באפריל אותה השנה, וזכה לשבחים מפי מבקרי המוזיקה העכשווית.
הוא הגיע למקום ה-85 במצעד האלבומים הבריטי, למקום החמישי במצעד אלבומי ה-Heatseekers ולמקום ה-11 במצעדי ה-ARIA.
צ'ארלי XCX החלה לעסוק במלאכת הכתיבה של אלבומה השני במחצית שנת 2013. לימים סיפרה כי התלבטה רבות היכן להקליט את אלבומה השני; תחילה חפצה לנסוע להודו, ואחר כך הודיעה לקהל המעריצים שלה כי הקלטות האלבום יבוצעו בצרפת.
אולם לבסוף, בעצת המפיק שעבד עמה, היא הקליטה את האלבום בשוודיה.
Sucker אופיין בסגנון פאנק רוק (Punk rock).
מתוך האלבום יצא השיר "Mow That Lawn", אותו XCX ביצעה לראשונה בהופעה חיה בפסטיבל אילוסאארירוק בפינלנד.
בשלהי 2013 יצא הסינגל המוביל של Sucker, "SuperLove".
הוא הגיע למקום ה-62 במצעד הסינגלים הבריטי, והיה לשירה הראשון של צ'ארלי שנכנס למצעד הזה.
בד בבד לכתיבת האלבום, היא נפגשה עם מפיקים נוספים דוגמת רוסטאם באטמנגליג', ומפייר ויקנד ודוקטור לוק.
ביומנה כתבה כי אומנם סגנונה המוזיקלי עדיין פופ, אך לאלבום יש סממנים פמיניסטיים ווקאליים.
לבסוף "SuperLove" לא נכלל באלבום, בטענת חברת התקליטים שהוא אינו מספיק מיינסטרים.
בתחילת 2014 היא השתתפה בשירה של הראפרית האוסטרלית איגי אזליה, "Fancy".
הוא הגיע למקום הראשון במצעד הבילבורד הוט 100 – שירן הראשון של שתי הזמרות שנכנס למצעד זה.
באותה שנה התעסקה XCX בעיקר בכתיבת שירים עבור זמרים אחרים.
היא כתבה את "Beg for It" עבור אזליה, וחומרי הופעה לריהאנה, סקיי פררה וגוון סטפאני.
ביוני 2014 הוציאה את השיר "Boom Clap", כסינגל המוביל של פסקול הסרט "אשמת הכוכבים".
"Boom Clap" הגיע בשיאו למקום השמיני בבילבורד הוט 100, ולמקום השישי במצעד הסינגלים הבריטי.
בנוסף, הוענק לו על ידי איגוד תעשיית ההקלטות האוסטרלי תואר פלטינה.
בדצמבר אותה השנה פורסם האלבום השני של הזמרת, Sucker.
הוא הגיע למקום ה-28 בבילבורד 200 ולמקום ה-15 במצעד האלבומים הבריטי.
בראיון ל-Popjustice שהתקיים ביוני, היא הצהירה שסיימה את מפגשי הכתיבה וציפתה שהקלטות האלבום יסתיימו עד סוף יולי.
באוגוסט הוכרז על יציאת Sucker באוקטובר, יחד עם הסינגל המוביל "Break the Rules".
היא אמרה שהשיר יצא בערך אחרי שהכינה את אלבום הפאנק שלה בשוודיה.
תאריך האלבום נדחה עקב הצלחתו של "Boom Clap", והוא יצא לאור בדצמבר 2014 באמריקה הצפונית ופברואר 2015 באירופה.
הוא הופיע לראשונה במקום ה-28 במצעד הבילבורד 200, מה שהפך אותו לאלבומה הראשון של צ'ארלי XCX שנכנס למצעד, והמקום ה-15 במצעד האלבומים הבריטי.
הסינגל השלישי מתוך האלבום, "Doing It", בהשתתפות הזמרת-יוצרת הבריטית ריטה אורה, יצא לאור בפברואר והגיע בשיאו למקום השמיני במצעד הסינגלים הבריטי.
צ'ארלי XCX הייתה למופע החימום של קייטי פרי בלג האירופאי של "Prismatic World Tour", תוך שהשתתפה בהופעות שהתקיימו בממלכה המאוחדת, שם הופיעה לצד אמנית ה-R&B טינשיי עם השיר "Drop That Kitty" של הראפר טיי דולה סיין.
במאי 2015, הוציאה צ'ארלי XCX את "Famous", כסינגל הרביעי מ-Sucker.
קליפ נלווה עבור השיר הופץ במרץ, והוא דורג על ידי טיים ופיצ'פורק כקליפ הפופ החמישי וה-19 הטוב ביותר של השנה, בהתאמה.
ביולי ואוגוסט 2015, צ'ארלי XCX יצאה לסיבוב הופעות שהתקיים ביחד עם ג'ק אנטונוף.
היא הודיעה ב-21 באוגוסט כי "מסיבות אישיות", שלב שני מתוכנן של הסיבוב לא ייצא לפועל.
בריאיון ביולי 2015, הצהירה צ'ארלי XCX שהיא עובדת על אלבומה השלישי ותיארה אותו כ"דבר הפופי והאלקטרוני ביותר" שהיא עשתה אי פעם.
המפיקה הסקוטית סופי, יחד עם בלאדפופ וסטארגייט, אושרו כמעורבים בהפקת האלבום.
באוקטובר 2015, ביצעה צ'ארלי XCX לראשונה את השיר החדש "Vroom Vroom" בתוכנית הרדיו של Beats 1, וטענה שזה יהיה השיר הראשון שהופץ מאלבום האולפן השלישי שלה.
ב-23 בפברואר 2016, הוכרז שהיא הקימה חברת תקליטים פופ ניסיונית חדשה, ורום ורום רקורדינגס, ושהיא תוציא מיני-אלבום בשם Vroom Vroom ב-26 בפברואר 2016. שיר הנושא הופץ באופן רשמי באותו היום.
השיר השני שהופץ מהמיני-אלבום, ששמו "Trophy", קיבל את ההשמעה הראשונה שלו בתוכנית Beats 1 של זיין לואו באותו הערב.
כמו כן, הוכרז שהיא גם תנחה את תוכנית Beats 1 משלה מדי שבועיים.
Vroom Vroom הופקה בעיקר על ידי סופי כטיזר לאלבום האולפן השלישי שלה.
סוגת האוונט-פופ , שאפיינה את המיני-אלבום סימנה שינוי חד מהסוגה שאפיינה את אלבומה הקודם של צ'ארלי XCX.
הקליפ של השיר "Vroom Vroom" יצא לאור ב-22 באפריל 2016 באפל מיוזיק.
ביולי 2016, פורסם כי המפיק הבריטי איי.
קוק , מייסד חברת התקליטים PC מיוזיק , הפך למנהל הקריאייטיב של צ'ארלי.
ב-28 באוקטובר יצא הסינגל המוביל מאלבומה השלישי, "After the Afterparty".
יומיים לאחר מכן, יצא לאור קליפ נלווה.
הוא הגיע למקום ה-29 במצעד הסינגלים הבריטי, וקיבל את תואר הכסף מטעם איגוד תעשיית ההקלטות הבריטי (BPI).
ב-8 בפברואר 2017, היא ביצעה אותו ב-, יחד עם שיר חדש בשם "Bounce", בהשתתפות קיארי פאמיו פאמיו.
היא אמרה בריאיון שהתקיים באותו החודש שהקלטות האלבום הסתיימו והוא תוארך לצאת בספטמבר.
ב-10 במרץ 2017, הוציאה צ'ארלי XCX את המיקסטייפ, Number 1 Angel, שכלל את השתתפותם של מוזיקאיות כדוגמת מו, ריי, סטארה, אופי , אברה וקאפקייק והופק בעיקר על ידי אמנים מ-PC מיוזיק כדוגמת איי.
קוק, איזיפאן והפקה נוספת של סופי.
ב-17 במרץ 2017, הוציא מורה מאסה את הסינגל שלו "1 Night", שכלל שירה של צ'ארלי XCX.
ב-26 ביולי 2017, הוציאה צ'ארלי XCX את "Boys", יחד עם קליפ בבימויה שכלל צוות שחקנים שהורכב מידוענים ממין זכר, כדוגמת ג'ו ג'ונאס וברנדון יורי; הוא הגיע למקום השני ברשימת 25 המובילים ביוטיוב ב-27 ביולי, וצבר כמעט שני מיליון צפיות תוך פחות מ-24 שעות.
ב-6 באוגוסט, הופיעה צ'ארלי XCX בפסטיבל המוזיקה של לולהפלוזה 2017. ב-20 באוגוסט 2017, רוב אלבום האולפן השלישי של צ'ארלי XCX הודלף ושאר הרצועות דלפו בשנה שלאחר מכן.
הדלפתו הובילה לביטולו הרשמי וצ'ארלי XCX הודיעה שבכוונתה להקליט אלבום חדש במקום.
ממאי 2018, צ'ארלי XCX החלה להופיע בסיבוב ההופעות "Reputation Stadium Tour" כמופע חימום לצד קמילה קביו.
מאז, היא הוציאה כמה סינגלים.
ב-31 במאי, היא הוציאה את "", שבוצע לראשונה בהופעה הראשונה שהתקיימה במסגרת סיבוב ההופעות של סוויפט.
ב-29 ביוני, היא הוציאה את הסינגלים "Focus" ו-"No Angel".
ב-27 ביולי היא הוציאה את הסינגל "Girls Night Out", שבוצע בעבר בהופעה חיה והודלף ב-2017.
ב-5 באוקטובר 2018, הוציאה צ'ארלי XCX את הסינגל "1999" עם האמן האוסטרלי טרוי סיון, כסינגל המוביל מאלבומה השלישי, Charli.
ב-16 במאי 2019, הוציאה צ'ארלי XCX את הסינגל השני מ-Charli, "Blame It on Your Love", בהשתתפות הזמרת והראפרית ליזו.
השיר נכתב בלוס אנג'לס והופק על ידי סטארגייט עם הפקה נוספת של אי.
אלמנטים מ-"Blame It on Your Love" נלקחו מהשיר "Track 10", שנכלל במיקסטייפ Pop 2 מ-2017. ב-25 במאי, צ'ארלי XCX השתתפה בשבוע הרדיו הגדול של BBC רדיו 1. ב-30 במאי היא ביצעה שיר חדש עם כריסטין והקווינס בשם "Gone" בפרימוורה סאונד בברצלונה.
ב-30 במאי, שיתפה פעולה עם דיפלו והרב פאג'ז בשיר "Spicy".
ב-3 ביוני היא חשפה שהקליטה שיר נוסף ל-Charli עם טרוי סיון והדבר היה לשיתוף הפעולה השני שלהם יחד, לאחר "1999".
השיר הזה, שהתגלה מאוחר יותר בשם "2099", בוצע בהופעה חיה לראשונה בפסטיבל גו וסט ב-6 ביוני בווילטרן בלוס אנג'לס.
ב-7 ביוני, הוציאה צ'ארלי XCX את "Dream Glow" עם ג'ין, ג'ימין וג'ונגקוק מ-BTS עבור הפסקול ל-BTS World.
פרטים נוספים אודות Charli נחשפו באמזון ב-13 ביוני.
ב-17 ביולי, "Gone" הופץ כסינגל השלישי מהאלבום.
הסינגל השיווקי הראשון, "Cross You Out" בהשתתפות סקיי פררה, הופץ ב-16 באוגוסט, ואחריו הסינגלים השיווקיים הנוספים: "Warm", בהשתתפות חיים, ב-30 באוגוסט; "February 2017", בהשתתפות קלייר ויאג'י, ב-6 בספטמבר; ו-"2099", בהשתתפות טרוי סיון, ב-10 בספטמבר.
האלבום יצא ב-13 בספטמבר על ידי אסיילום ואטלנטיק רקורדס.
ב-13 בינואר 2020, השתתפה צ'ארלי XCX בשיר "We Are Born to Play" של גלנטיס, ששימש כשיר הנושא של פארק השעשועים היפני "Super Nintendo World".
בחודש שלאחר מכן, השתתפה ב-"Ringtone" של 100 גס ביחד עם קרו קרו בוניטו וריקו נאסטי.
במהלך מגפת הקורונה הכריזה על אלבום חדש בשם How I'm Feeling Now באפריל 2020. לאחר מכן, היא הוציאה את הסינגלים "Forever", "Claws" ו-"I Finally Understand".
How I'm Feeling Now יצא לאור ב-15 במאי 2020. האלבום נכתב והוקלט בטווח של שישה שבועות במהלך ההסגר שאירע במגפת הקורונה.
היא השתמשה בפלטפורמות החברתיות שלה כולל אינסטגרם כדי לתקשר עם מעריצים בזמן הקלטות האלבום, ופרסמה וריאציות שונות של מילים, עטיפות סינגלים ודגימות קול, שניתן להצביע עליהן, כשהפופולריות ביותר הן אלה שהיא הוציאה באופן רשמי.
לפי Metacritic, האלבום מדורג ביחד עם Pop 2 בתור הפרויקט המוערך ביותר של צ'ארלי XCX.
בתחילת פברואר 2021, המוזיקאי נו רומא מחברת התקליטים דירטי היט הכריז שהוא עובד על רצועה בהשתתפות צ'ארלי XCX.
ב-19 בפברואר היא השתתפה בגרסה חדשה של רצועה בשם "CHARGER" של האמן הבריטי-קנדי ELIO.
בסרטון טיקטוק שפורסם ב-16 במרץ, היא חשפה שהיא עובדת על אלבום האולפן הבא שלה, ואמרה שהיא "מרגישה שיש לה השראה".
היא גם הצהירה בציוץ מיוני 2020 שהאלבום הבא שלה יהיה האלבום האחרון שלה עם חברת התקליטים אטלנטיק רקורדס.
ב-2 בספטמבר, "Good Ones" הופץ כסינגל המוביל מאלבומה החמישי, Crash.
סינגל שני, "New Shapes", בהשתתפות כריסטין והקווינס וקרוליין פולצ'ק, הופץ ב-4 בנובמבר.
יחד עם יציאת הסינגל, הכריזה צ'ארלי XCX באופן רשמי על אלבום האולפן החמישי שלה, בשם Crash, שייצא לאור ב-18 במרץ 2022.
"Von Dutch" יצא ב-29 בפברואר 2024 כסינגל הראשון מתוך אלבום האולפן השישי שלה Brat.
הסינגל השני מהאלבום 360 יצא ב-10 במאי 2024. ביוני 2024 הוציאה צ'ארלי XCX את אלבום האולפן השישי שלה Brat.
האלבום זכה לשבחי המבקרים, ולפי האתר Metacritic הוא האלבום בעל ממוצע הביקורות הגבוה ביותר לשנת 2024, עם ממוצע משוקלל של 95 ונכון ל-27 בספטמבר 2025, דורג במקום ה-15 באתר בכל הזמנים.
עטיפת האלבום בצבע ירוק ליים והאסטיקה שלו הפכה לטרנד אינטרנט שזכה לסיקור נרחב, בין היתר בזכות השימוש שנעשה בו בקמפיין הבחירות של סגנית הנשיא קמלה האריס לבחירות לנשיאות ארצות הברית 2024.
ב-1 באוגוסט של אותה שנה, יצא רמיקס לסינגל "Guess" בהשתתפות בילי אייליש.
עם יציאתו נכנס הרמיקס למקום הראשון במצעד הסינגלים הבריטי, והיה לסינגל השני שלה שהגיע לראש המצעד, לאחר "I Love It" שיצא עשור קודם לכן.
ב-2 באוגוסט הוציאה את הסינגל "Apple" לאחר שצבר פופולריות בטיקטוק.
בספטמבר 2024, הכריזה רשמית על רמיקס לסינגל "Talk Talk" מהאלבום Brat, יחד עם הזמר טרוי סיון.
השיר יצא לאור ב-12 בספטמבר של אותה השנה.
דואה ליפה השתתפה גם היא בשיר ודיברה בו בצרפתית וספרדית.
הרמיקס יצא לאחר שהודלף ברשת, וצ'ארלי אישרה את השתתפותה של ליפה.
ב-14 בספטמבר צ'ארלי וסיוון יצאו לסיבוב ההופעות המשותף שלהם בשם "Sweat".
האלבום כולל שיתופי פעולה עם אמנים כמו רובין, אריאנה גרנדה, יונג לין, אדיסון ריי, לורד, בילי אייליש וטרוי סיון.